**El-Hadji Ousseynou Diouf** (født 15. januar 1981 i Dakar) er en tidligere senegalesisk fotballspiller som blant annet spilte i flere engelske klubber, samt for det senegalesiske landslaget.

Klubbfotball
------------

### Tidlig karriere

Han debuterte for den franske klubben Sochaux bare 17 år gammel og gikk snart videre til Rennes. Han spilte sin første kamp i en 2-1 seier over Bastia den 12. november 1998 før han dro videre til Stade Rennais for 1999-2000 sesongen. Det ble ikke ordentlig fart på karrieren før han kom til Lens i 2000. Med en stadig mer sentral rolle i Lens fikk El-Hadji sitt internasjonale gjennombrudd i 2001-02. Han var toppscorer i klubben den sesongen.

### Liverpool

Liverpool kjøpte Diouf for £10 millioner, like før Senegals imponerende forestilling under VM i fotball 2002. Manager Gérard Houllier stolte på Diouf og bestemte seg for å signere han, og ikke låne Nicolas Anelka. Diouf ble opprinnelig tenkt brukt som en angriper, men endte opp med å bli brukt på høyre midtbane. Diouf skårte bare 6 mål i sin første sesong, inklusive tre i Ligacupen. Liverpool slo Manchester United 2-0 i finalen på Millennium Stadium det året, noe som sikret han en medalje.

I 2003/04 sesongen ble han den første Liverpool-spilleren med drakt nummer 9 som ikke klarte å skåre et eneste mål på en hel sesong. Han spilte 33 kamper og gikk over 14 måneder uten å skåre et mål. Trass i sin imponerende start på karrieren hos Liverpool der han skårte i sin debut mot Southampton F.C, klarte han bare 6 mål på 80 kamper, og levde dermed ikke opp til forventningene i klubben. Hans opphold ved klubben ble også skyggelagt av kontroverser, det mest kjente var når han spyttet på en Celtic-fan i en UEFA-cupkamp.

### Bolton Wanderers

Etter en serie med disiplinæreproblemer, ble Diouf fjernet fra laget og lånt bort sesongen 2004/2005 til Bolton Wanderers. Diouf ble så kjøpt av Bolton sommeren 2005 etter låneoppholdet der. Den 15. september 2005 skårte Diouf Boltons første mål i en europeisk turnering noensinne mot Lokomotiv Plovdiv i en UEFA-cupkamp på Reebok Stadium. Bolton vant kampen 2-1. Han var en suksess hos Bolton og ble en favoritt hos fansen på grunn av sin spillestil. Diouf bekreftet i et intervju med BBC at han ville forlate Bolton ved slutten av 2007/2008 sesongen og at hans mål mot Sunderland den 3. mai markerte hans siste opptreden på Reebok Stadium som Bolton-spiller.

### Sunderland

Diouf signerte for Sunderland den 28. juli 2008. Han signerte en fireårskontrakt. Diouf avslørte at han var glad for å komme til Sunderland. Sunderland sin manager, Roy Keane, sa at han var glad at en spiller som «teams and supporters love to hate» hadde kommet til klubben.

Landslagsspill
--------------

Diouf er en etablert landslagsspiller for Senegal, etter å ha debutert mot Benin i april 2000. Han var toppscorer på et Senegal som gjorde sensasjon ved å gå til finalen i det afrikanske mesterskapet i 2001-2002.

Diouf ble utestengt fra all internasjonal fotball i fire kamper i 2004 etter en episode der han kjeftet dommeren Ali Bujsaim huden full i en landskamp.

I oktober 2007, trakk Diouf seg fra landslagsfotball, og sa at han hadde blitt frustrert med de organisatoriske problemene med sitt landslag. Men trenere til Senegal Henri Kasperczak sa senere i måneden at han ville kalle inn Diouf i det neste laget.

Meritter
--------

**Senegal:**

* 40 landskamper og 16 mål for Senegal
* Årets spiller i Afrika i 2001 og 2002.
* Sølvmedalje i det afrikanske mesterskapet: 2002

**Liverpool**

* Ligacupen: 2003

Referanser
----------

1. ↑  BBC.co.uk – Bolton 2-1 Lokomotiv Plovdiv (Publisert 15. september 2005, besøkt 31. oktober 2012)
2. ↑  (en) «I am definitely leaving Bolton - Diouf». **BBC Sport**. 3. mai 2008. Besøkt 31. juli 2008.
3. 1 2  (en) «Diouf completes Sunderland switch». **BBC Sport**. 28. juli 2008. Besøkt 1. august 2008.
4. ↑  (en) «Cats sign striker Diouf». **Sunderland A.F.C.**. 28. juli 2008. Besøkt 28. juli 2008.
5. ↑  (en) «Diouf ban increased». **BBC Sport**. 14. februar 2004. Besøkt 31. juli 2008.
6. ↑  (en) «Diouf ends international career». **BBC Sport**. 8. oktober 2007. Besøkt 31. juli 2008.
7. ↑  (en) «Diouf in Senegal squad». **BBC Sport**. 10. oktober 2007. Besøkt 31. juli 2008.

Eksterne lenker
---------------

* (en) El Hadji Diouf – kategori av bilder, video eller lyd på Commons Rediger på Wikidata
* (de) El Hadji Diouf – Munzinger Sportsarchiv Rediger på Wikidata

* (en) El Hadji Diouf – FIFA Rediger på Wikidata

* (fr) El Hadji Diouf – LÉquipe Rediger på Wikidata

* (en) El Hadji Diouf – Transfermarkt Rediger på Wikidata

* (en) El Hadji Diouf – national-football-teams.com Rediger på Wikidata

* (en) El Hadji Diouf – WorldFootball.net Rediger på Wikidata

* (en) El Hadji Diouf – Soccerbase.com Rediger på Wikidata

* (en) El Hadji Diouf – FootballDatabase.eu Rediger på Wikidata

* (en) El Hadji Diouf – Soccerway Rediger på Wikidata

* (en) El Hadji Diouf – PlaymakerStats.com Rediger på Wikidata
* (no) Liverpool.no om Diouf
* (en) Profile at Boltonwanderers.us

| * v
* d
* r
Senegals tropp – VM i fotball 2002 |
| --- |
| 
* 1 Sylva
* 2 Daf
* 3 Sarr
* 4 Malick Diop
* 5 N'Dour
* 6 Cissé
* 7 H. Camara
* 8 Traoré
* 9 S. Camara
* 10 Fadiga
* 11 Diouf
* 12 Faye
* 13 Diatta
* 14 Moussa N'Diaye
* 15 Diao
* 16 Diallo
* 17 Coly
* 18 Thiaw
* 19 Bouba Diop
* 20 S. N'Diaye
* 21 Beye
* 22 Cissokho
* 23 Makhtar N'Diaye
* Landslagstrener: Metsu

 | Flagget til Senegal |

| * v
* d
* r
Årets afrikanske fotballspiller |
| --- |
|  | 1970: Keïta | 1971: Sunday | 1972: Souleymane | 1973: Bwanga | 1974: Moukila | 1975: Faras | 1976: Milla | 1977: Dhiab | 1978: Razak | 1979: Nkono | 1980: Manga-Onguene | 1981: Belloumi | 1982: Nkono | 1983: El Khatib | 1984: Abega | 1985: Timoumi | 1986: Zaki | 1987: Madjer | 1988: Bwalya | 1989: Weah | 1990: Milla | 1991: Abédi Pelé | 1992: Abédi Pelé | 1993: Abédi Pelé & Yekini | 1994: Weah & Amuneke | 1995: Weah | 1996: Kanu | 1997: Ikpeba | 1998: Hadji | 1999: Kanu | 2000: Mboma | 2001: Diouf | 2002: Diouf | 2003: Eto'o | 2004: Eto'o | 2005: Eto'o | 2006: Drogba | 2007: Kanouté | 2008: Adebayor | 2009: Drogba | 2010: Eto'o | 2011: Touré | 2012: Touré | 2013: Touré | 2014: Touré | 2015: Aubameyang | 2016:  Mahrez | 2017: Salah | 2018: Salah | 2019: Mané |  |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Munzinger (sport) **·** Discogs
 |